Klokken 06 fik blev Nordjyllands Politi ringet op af en 18-årig kvinde, der fortalte, at hun havde påkørt et trafiklys i krydset Ny Kærvej/Hobrovej i Aalborg. - Hun sagde, at der ikke var sket noget videre, og at hun ikke havde brug for politiets hjælp til at klare situationen, fortæller vagtchef ved Nordjyllands Politi, Per Jørgensen. Men helt så nemt skulle det ikke gå for den unge bilist. For nogle vidner havde set, hvad der var sket, og de kontaktede også politiet, som sendte en patrulje til stedet. - Og det viste sig så, at den 18-årige kvinde var påvirket af spiritus, siger Per Jørgensen. Han oplyser, at ingen kom til skade ved solouheldet, og at den 18-årige bilist vil blive sigtet for spirituskørsel.

Opsummering:
18-årig kvinde sigtet for spirituskørsel efter uheld i vejkryds i Aalborg.